ai4bharat/Pralekha huggingface dataset:
বিদ্যুৎমন্ত্রক
বিদ্যুৎ মন্ত্রী শ্রী আর কে সিং একটি মজবুত 'ডিসপিউট অ্যাভয়ডেন্স মেকানিজম' তৈরির অনুমোদন দিয়েছেন
নতুন দিল্লি, ২৯ সেপ্টেম্বর, ২০২১
কেন্দ্রীয় বিদ্যুৎ মন্ত্রী শ্রী আর কে সিং স্বাধীনভাবে কাজ করা দায়িত্বশীল ইঞ্জিনিয়ারদের মাধ্যমে একটি মজবুত 'ডিসপিউট অ্যাভয়ডেন্স মেকানিজম' তৈরির অনুমোদন দিয়েছেন। হাইড্রো পাওয়ার প্রজেক্ট সম্পাদনকারী সিপিএসই-র নির্মাণ চুক্তি সম্পাদন করা হচ্ছে, যা একটি স্বাধীন ও বৃহৎ পরিকাঠামো প্রকল্পে ব্যবহৃত হবে। এটি স্বাধীনভাবে একজন ইঞ্জিনিয়ারকে কাজ করার জন্য সুনির্দিষ্ট একটি প্রকল্প। এই ধরনের পদ্ধতি সময় ও খরচ এড়াতে সাহায্য করবে এবং প্রকল্প গুলির সময়মতো পরিসমাপ্তি ঘটাতে নিশ্চিত করবে।
বোর্ড পর্যায়ের কর্মকর্তাদের নিয়ে একটি কমিটি গঠন করা হয়েছে যা এই বিষয়গুলি এবং সমস্যাগুলি সমাধানের ক্ষেত্রে সাহায্য করবে।
কমিটি ইতিমধ্যেই পর্যবেক্ষণ করেছে যে চুক্তি সম্পাদনের সাথে সম্পর্কিত মতবিরোধ বা দাবি মেটানোর ক্ষেত্রে সমস্যা গুলি না মেটানোর ফলে আর্থিক ক্ষতির আশঙ্কা দেখা দেবে। সেজন্য সুষ্ঠু ও ন্যায় সঙ্গত সমাধান এবং নির্ধারিত সময় অনুযায়ী চুক্তির সফল রুপায়ন করা দরকার।
ভবিষ্যতে বিভিন্ন ধরনের চুক্তির ক্ষেত্রের বিরোধ মেটানোর প্রক্রিয়া আই ই-র মাধ্যমে করা হবে বলে স্থির হয়েছে।
CG/ SB
(Visitor Counter : 155
প্রধানমন্ত্রীরদপ্তর
কেরলের প্রাক্তন মুখ্যমন্ত্রী উমেন চান্ডির প্রয়াণে প্রধানমন্ত্রীর শোকজ্ঞাপন
নতুন দিল্লি, ১৭ জুলাই, ২০২৩
কেরলের প্রাক্তন মুখ্যমন্ত্রী উমেন চান্ডির প্রয়াণে প্রধানমন্ত্রী শ্রী নরেন্দ্র মোদী গভীর শোকপ্রকাশ করেছেন।
বিভিন্ন সময়ে, বিশেষত উভয়েই নিজের নিজের রাজ্যের মুখ্যমন্ত্রী থাকাকালীন, উমেন চান্ডির সঙ্গে তাঁর সাক্ষাতের প্রসঙ্গ তুলে ধরেছেন প্রধানমন্ত্রী।
প্রধানমন্ত্রী ট্যুইট করেছেন :
“শ্রী উমেন চান্ডি জীর প্রয়াণে আমরা এমন একজন নেতাকে হারালাম যিনি সারাজীবন জনসেবা এবং কেরলের মানুষের উন্নয়নের লক্ষ্যে কাজ করে গেছেন। বিভিন্ন সময়ে, বিশেষত আমরা দুজনেই যখন নিজের নিজের রাজ্যের মুখ্যমন্ত্রী ছিলাম এবং আমি দিল্লি আসার পরেও নানা উপলক্ষে আমাদের দেখা হয়েছে। দুঃখের এই সময়ে তাঁর পরিবারের সদস্যদের পাশে আছি আমি। তাঁর আত্মার শান্তি হোক।”
আদিবাসীবিষয়কমন্ত্রক
অপ্রধান বনজ পণ্য প্রকল্পের জন্য ন্যূনতম সহায়ক মূল্যের বৃদ্ধির ফলে অপ্রধান বনজ পণ্যের রেকর্ড পরিমাণ বিক্রি হয়েছে
নয়াদিল্লি, ২১ জুন, ২০২০
১৬টি রাজ্যে অপ্রধান বনজ পণ্য প্রকল্পের ন্যূনতম সহায়ক মূল্যের বৃদ্ধির ফলে অপ্রধান বনজ পণ্যের রেকর্ড পরিমাণ বিক্রি হয়েছে। এই বিক্রির পরিমাণ ৭৯ কোটি ৪২ লক্ষ টাকা। আশা করা যাচ্ছে চলতি বছরে এই অপ্রধান বনজ পণ্যের বিক্রির পরিমাণ দাঁড়াবে প্রায় ২ হাজার কোটি টাকা। কোভিড-১৯ মহামারীর এই পরিস্থিতির মধ্যেও এই রেকর্ড সংখ্যক অপ্রধান বনজ পণ্যের বিক্রি আধিবাসী সম্প্রদায়ের মানুষের জীবন-জীবিকায় বিশেষ সহায়তা প্রদান করবে।
কেন্দ্রীয় আদিবাসী বিষয়ক মন্ত্রক গত ২৬শে মে অপ্রধান বনজ পণ্যের ন্যূনতম সহায়ক মূল্যের বৃদ্ধির তালিকায় ২৩টি নতুন পণ্য অন্তর্ভুক্ত করেছে। এই পণ্যগুলির মধ্যে আদিবাসী সম্প্রদায়ের মানুষদের সংগৃহীত কৃষিজ এবং উদ্যানজাত পণ্যও রয়েছে। অপ্রধান বনজ পণ্য প্রকল্পের জন্য ন্যূনতম সহায়ক মূল্য বৃদ্ধি আদিবাসী সম্প্রদায়ের মানুষের জীবন-জীবিকার যেমন পরিবর্তন আনবে, তেমনই তাঁদের অর্থনৈতিক অবস্থা আরও শক্তিশালী করতে সাহায্য করবে। চলতি বছরের এপ্রিল মাস পর্যন্ত কেন্দ্রীয় সরকার ‘বন ধন যোজনা’র আওতাধীন বনজ পণ্যের বিক্রির বিষয়ে বিশেষ জোর দিয়েছে। এর ফলে বিভিন্ন রাজ্যে এই প্রকল্পের সুফলও মিলেছে। ছত্তিশগড় রাজ্যে ৫২ কোটি ৮০ লক্ষ টাকা মূল্যের ২০ হাজার ২৭০ মেট্রিক টন অপ্রধান বনজ পণ্যের কেনাবেচা হয়েছে। এই রাজ্যই দেশের মধ্যে অপ্রধান বনজ পণ্য কেনা-বেচা ক্ষেত্রে প্রথম স্থান অধিকার করেছে। এর পরে রয়েছে ওড়িশা। সেখানে ২১ কোটি ৩২ লক্ষ টাকা মূল্যের ৯,৯০৮ মেট্রিক টন অপ্রধান বনজ পণ্যের কেনা-বেচা হয়েছে। তৃতীয় স্থানে রয়েছে গুজরাট। সেখানে ১ কোটি ৬১ লক্ষ টাকা মূল্যের ১৫৫ মেট্রিক টন অপ্রধান বনজ পণ্যের কেনা-বেচা চলেছে।
কোভিড-১৯ মহামারীর জেরে আদিবাসী সম্প্রদায়ের মানুষের মধ্যে কর্মসংস্থানের এক অনিশ্চিত পরিস্থিতি তৈরি হয়েছিল। কিন্তু কেন্দ্রীয় সরকার এই সমস্যার সমাধানে এগিয়ে এসেছে। ২২টি রাজ্যে ‘বন ধন যোজনা’ সফলভাবে বাস্তবায়িত করেছে। এই প্রকল্পের মাধ্যমে ৩ লক্ষ ৬০ হাজারেরও বেশি মানুষের কর্মসংস্থানের সুযোগ তৈরি হয়েছে। ১৮ হাজারেরও বেশি স্বনির্ভর গোষ্ঠী গড়ে উঠেছে। এই প্রকল্প সফলভাবে বাস্তবায়িত হওয়ার ফলে বনজ পণ্যের ন্যূনতম সহায়ক মূল্য পাচ্ছেন এই পণ্য উৎপাদনের সঙ্গে যুক্ত উপজাতি মানুষেরা। সরকারের পাশাপাশি ট্রাইফেড-ও এগিয়ে এসেছে।
এপ্রিল থেকে জুন মাসের মধ্যে বনজ সম্পদের সংগ্রহ সর্বোচ্চ সীমায় পৌঁছয়। কিন্তু কোভিড-১৯-এর জেরে একাধিক সমস্যার কারণে তা ব্যাহত হচ্ছে। এই প্রেক্ষিতে আদিবাসী মানুষদের সুরক্ষিত রাখতে এবং জীবনযাত্রার মানোন্নয়ন ঘটাতে চলতি বছরের মে মাসে অপ্রধান বনজ পণ্যের ন্যূনতম সহায়ক মূল্য ৯০ শতাংশ পর্যন্ত বৃদ্ধি করা হয়েছে। কেন্দ্রীয় আদিবাসী বিষয়ক মন্ত্রকের আওতাধীন ট্রাইফেড আদিবাসী মানুষদের ক্ষমতায়নে নোডাল এজেন্সি হিসেবে কাজ করছে এবং রাজ্য সরকারগুলিকে যথাযথভাবে সাহায্য করে চলেছে। এর পাশাপাশি, আদিবাসী মানুষের জীবনযাত্রার মানোন্নয়নে কেন্দ্রীয় মন্ত্রক, ইউনিসেফ এবং হু এপ্রিল মাসে একাধিক সচেতনতামূলক ওয়েবিনার আয়োজন করেছিল। আদিবাসীদের মধ্যে স্বাস্থ্য সম্পর্কিত সচেতনতা বৃদ্ধির লক্ষ্যে এই ওয়েবিনারগুলির আয়োজন করা হয়েছিল।
(CG/SS/DM
অর্থমন্ত্রক
উদ্বৃত্ত জমিকে নগদ অর্থে রূপান্তরিত করার জন্য বিশেষ উদ্দেশ্যসাধক সংস্থা হিসেবে জাতীয় ভূমি নগদীকরণ নিগম স্থাপনের প্রস্তাব কেন্দ্রীয় মন্ত্রিসভায় অনুমোদিত
নতুন দিল্লি, ৯ মার্চ, ২০২২
প্রধানমন্ত্রী শ্রী নরেন্দ্র মোদীর পৌরোহিত্যে কেন্দ্রীয় মন্ত্রিসভা ভারত সরকারের সম্পূর্ণ মালিকানাধীন সংস্থা হিসেবে জাতীয় ভূমি নগদীকরণ নিগম  স্থাপনের প্রস্তাব অনুমোদন করেছে। এই সংস্থায় প্রাথমিক ভাবে অনুমোদিত শেয়ার মূলধনের পরিমাণ পাঁচ হাজার কোটি টাকা এবং আদায়কৃত শেয়ার মূলধনের পরিমাণ দেড়শো কোটি টাকা। এই সংস্থাটি কেন্দ্রীয় রাষ্ট্রায়ত্ত্ব সংস্থা ও অন্য সরকারি সংস্থাগুলির উদ্বৃত্ত জমি-বাড়িকে নগদ অর্থে রূপান্তরিত করবে। ২০২১-২২-এর বাজেট ঘোষণায় এই প্রস্তাবের উল্লেখ করা হয়েছিল।
এর ফলে, অব্যবহৃত এবং স্বল্প ব্যবহৃত গৌণ সম্পদগুলি বেচে সরকারের রাজস্ব সংগ্রহ উল্লেখযোগ্য ভাবে বাড়বে।
বর্তমানে কেন্দ্রীয় রাষ্ট্রায়ত্ত্ব সংস্থাগুলির কাছে জমি ও বাড়ি মিলিয়ে বিপুল পরিমাণ অব্যবহৃত এবং স্বল্প ব্যবহৃত গৌণ সম্পদ রয়েছে। যে সব কেন্দ্রীয় রাষ্ট্রায়ত্ত্ব সংস্থার বিলগ্নিকরণ হচ্ছে বা যেগুলি বন্ধ করে দেওয়া হচ্ছে, সেগুলির উদ্বৃত্ত জমি ও গৌণ সম্পদ বিক্রি করা হলে তাদের মূল্যের অনেকটাই পাওয়া যাবে। জাতীয় ভূমি নগদীকরণ নিগম এই সব সম্পদকে অর্থে রূপান্তরিত করতে সাহায্য করবে। এরফলে, অব্যবহৃত ও স্বল্প ব্যবহৃত সম্পদগুলির সদ্ব্যবহার যেমন হবে, তেমনি তা বেসরকারি বিনিয়োগকে আকর্ষণ করবে এবং এরফলে নতুন অর্থনৈতিক কর্মকান্ডের পথ প্রশস্ত হবে, স্থানীয় অর্থনীতি চাঙ্গা হবে এবং অর্থনৈতিক ও সামাজিক পরিকাঠামোয় আর্থিক সম্পদের সৃষ্টি হবে।
জাতীয় ভূমি নগদীকরণ নিগম কেন্দ্রীয় রাষ্ট্রায়ত্ত্ব সংস্থাগুলির উদ্বৃত্ত জমি ও বাড়ি নিজের এক্তিয়ারে এনে সেগুলি নগদ অর্থে রূপান্তরের উদ্যোগ নেবে। এরফলে, যে কেন্দ্রীয় রাষ্ট্রায়ত্ত্ব সংস্থাগুলি বন্ধ করে দেওয়ার জন্য চিহ্নিত করা হয়েছে, সেগুলির প্রক্রিয়ায় গতি আসবে। একই সঙ্গে, যে সব কেন্দ্রীয় রাষ্ট্রায়ত্ত্ব সংস্থা বিলগ্নিকরণের জন্য চিহ্নিত করা হয়েছে, তাদের কৌশলগত বিলগ্নিকরণ প্রক্রিয়া আরও মসৃণ হবে। জাতীয় ভূমি নগদীকরণ নিগম বন্ধ হতে চলা এবং বিলগ্নিকরণের জন্য নির্দিষ্ট সরকারি সংস্থাগুলিকে তাদের উদ্বৃত্ত গৌণ সম্পদ চিহ্নিতকরণে সাহায্য করবে এবং সেগুলি যাতে পেশাদারি পদ্ধতিতে সুদক্ষ ভাবে সর্বাধিক মূল্যে অর্থে রূপান্তরিত করা যায়, তার পরামর্শ দেবে।
এই নিগম যাতে সম্পূর্ণ পেশাদারি দক্ষতায় পরিচালিত হয়, সেজন্য এর পরিচালন পর্ষদে পদস্থ কেন্দ্রীয় সরকারি আধিকারিকরা এবং বিশিষ্ট বিশেষজ্ঞরা থাকবেন। চেয়ারম্যান এবং নিগমের অসরকারি নির্দেশকদের নিয়োগ করা হবে মেধা ভিত্তিক নির্বাচন প্রক্রিয়ার মাধ্যমে।
সম্পত্তিকে নগদ অর্থে রূপান্তরিত করার জন্য বিশেষ দক্ষতা ও জ্ঞানের প্রয়োজন হয়। এজন্য রিয়েল এস্টেট বাজার সম্পর্কিত গবেষণা, আইনি জ্ঞান, সঠিক মূল্যায়ণের সক্ষমতা, উপযুক্ত পরিকল্পনা, বিনিয়োগ, জমি ব্যবস্থাপনা প্রভৃতি বিষয়ে সুগভীর জ্ঞান থাকা আবশ্যক। সেজন্য এই নিগমে বেসরকারি ক্ষেত্র থেকেও পেশাদারদের নিয়োগ করা হবে। এখানে পূর্ণ সময়ের কর্মীর সংখ্যা যথাসম্ভব কম রাখা হবে। এদের সরাসরি চুক্তির ভিত্তিতে খোলা বাজার থেকে নিয়োগ করা হবে। বেসরকারি ক্ষেত্র থেকে অভিজ্ঞতাসম্পন্ন পেশাদার নিয়োগের সম্পূর্ণ স্বাধীনতা দেওয়া হবে নিগমের পরিচালন পর্ষদকে।
অর্থমন্ত্রকের সরকারি সংস্থা দপ্তরের আওতায় এবং পরিচালনাধীনে এই নিগম গড়ে তোলা হবে।
CG/SD/AS/
(
প্রধানমন্ত্রীরদপ্তর
মা ও নবজাতকের সুস্বাস্থ্যের জন্য সরকার নিরন্তর কাজ করে চলেছে : প্রধানমন্ত্রী
নয়াদিল্লি, ০৯ জুন, ২০২৩
প্রধানমন্ত্রী শ্রী নরেন্দ্র মোদী নিরাপদ মাতৃত্ব এবং মা ও নবজাতকের সুস্বাস্থ্যের প্রতি গুরুত্ব দিয়েছেন।
সাংসদ শ্রীমতী রেখা ভার্মা এক ট্যুইট বার্তায় তৃণমূল স্তরে এ সংক্রান্ত উদ্যোগের কথা জানান। তাঁর ট্যুইটের প্রত্যুত্তরে প্রধানমন্ত্রী বলেছেন, “অত্যন্ত আনন্দের খবর! দেশে মা ও শিশুদের স্বাস্থ্যের দিকে নজর রাখার বিষয়ে আমাদের সরকার নিরন্তর কাজ করে চলেছে। এর সুফল অত্যন্ত উৎসাহব্যঞ্জক”।
CG/CB/SB……
(
বৈদ্যুতিন ও তথ্যপ্রযুক্তি মন্ত্রক
পেগাসাস স্পাইওয়্যার ব্যবহার করে মোবাইলে আড়িপাতার অভিযোগ সম্পর্কিত সংবাদমাধ্যমে প্রকাশিত খবরের ভিত্তিতে তথ্যপ্রযুক্তি মন্ত্রী শ্রী অশ্বিনী বৈষ্ণোর রাজ্যসভায় বিবৃতি
নতুন দিল্লি, ২২ জুলাই, ২০২১
পেগাসাস স্পাইওয়্যার ব্যবহার করে মোবাইলে আড়িপাতার অভিযোগ সম্পর্কিত সংবাদমাধ্যমে প্রকাশিত খবরের ভিত্তিতে তথ্যপ্রযুক্তি মন্ত্রী শ্রী অশ্বিনী বৈষ্ণো আজ রাজ্যসভায় বিবৃতি দিয়েছেন।
"মাননীয় চেয়ারম্যান মহোদয়-
পেগাসাস স্পাইওয়্যার ব্যবহার করে মোবাইলে আড়িপাতার বিষয়ে সংবাদ মাধ্যমে প্রকাশিত রিপোর্টের ভিত্তিতে আমি একটি বিবৃতি দিতে চাই।
গত ১৮ জুলাই একটি ওয়েব পোর্টালের মাধ্যমে চাঞ্চল্যকর একটি সংবাদ প্রকাশিত হয়েছে। এই সংবাদে বেশকিছু অভিযোগ নিয়ে আসা হয়েছে।
মাননীয় চেয়ারম্যান মহোদয়, সংসদে বাদল অধিবেশন শুরুর ঠিক একদিন আগে এই ধরনের একটি রিপোর্ট প্রকাশিত হয়েছে। এটা কোন কাকতালীয় ঘটনা হতে পারেনা।
এর আগেও এই ধরনের অভিযোগ আনা হয়েছিল যে হোয়াটসঅ্যাপে পেগাসাস ব্যবহার করা হচ্ছে। যদিও সেই রিপোর্টের কোন ভিত্তি ছিল না। পরবর্তীকালে সুপ্রিম কোর্ট তাকে মান্যতা দেয়নি।
গত ১৮ জুলাই সংবাদমাধ্যমে যে রিপোর্ট প্রকাশিত হয়েছে তা ভারতীয় গণতন্ত্রকে কালিমালিপ্ত করার একটা প্রয়াস ছাড়া কিছু নয়।
আমি সংসদের মাননীয় সদস্যদের কাছে আবেদন করছি বিষয়টির সত্যতা নিয়ে পরীক্ষা করা।"
CG/ SB
(Visitor Counter : 200
জাহাজচলাচলমন্ত্রক
চট্টগ্রাম ও মংলা বন্দর ব্যবহার সংক্রান্ত চুক্তির অধীন পরিবহণযোগ্য পণ্য চলাচল
কলকাতা, ২৮ জুলাই, ২০২২
এ বছর গত ২৩ ও ২৪ মার্চ ঢাকায় অনুষ্ঠিত হয়েছিল ত্রয়োদশ ভারত-বাংলাদেশ শুল্ক সংক্রান্ত যৌথ গোষ্ঠীর বৈঠক। চট্টগ্রাম ও মংলা বন্দর ব্যবহার সংক্রান্ত চুক্তিটির কার্যকারিতা নিয়ে আলোচনা হয় ঐ বৈঠকে। বৈঠকে কলকাতার শ্যামাপ্রসাদ মুখার্জী বন্দরকে দায়িত্ব দেওয়া হয় চারটি পরীক্ষামূলক পণ্য চলাচলের ব্যবস্থা করার। ব্যবস্থাটি এরকম – মংলা থেকে তমাবিল পর্যন্ত পণ্য বোঝাই জাহাজ চলাচল; তমাবিল থেকে চট্টগ্রাম পর্যন্ত একইভাবে পণ্য চলাচলের ব্যবস্থা করা; চট্টগ্রাম থেকে শেওলা পর্যন্ত পণ্য চলাচল করানো এবং মংলা থেকে বিবিরবাজার পণ্য চলাচলের ব্যবস্থা করা।
এই চুক্তি অনুযায়ী, মার্সক লাইন ইন্ডিয়া প্রাইভেট লিমিটেড এবং শ্যামাপ্রসাদ মুখার্জী বন্দর যৌথ উদ্যোগে মংলা থেকে তমাবিল এবং মংলা থেকে বিবিরবাজার পর্যন্ত দুটি পরীক্ষামূলক পণ্য চলাচলের ব্যবস্থা করবে। প্রথম ট্রায়াল রানটি কলকাতা থেকে আগামী ৩০ জুলাই রওনা হতে চলেছে। মংলা থেকে তমাবিল এবং মংলা থেকে বিবিরবাজার জলপথ ধরে ভারতীয় পণ্য পরিবহণ শুরু করা হবে ঐদিন। পণ্যবাহী জাহাজ রিশাদ রায়ান কলকাতা বন্দর থেকে মংলা বন্দরের উদ্দেশে যাত্রা করবে। এই জাহাজে দুটি পণ্যবাহী কন্টেনার থাকছে। এর ফলে, একইসঙ্গে দুটি পরীক্ষামূলক কন্টেনার চলাচল সম্ভব হবে। এই জাহাজটি আগামী ৫ আগস্ট মংলা বন্দরে পৌঁছবে। এতে থাকছে ইলেক্ট্রোস্টিল কাস্টিংস লিমিটেডের ১৬ মেট্রিক টন আয়রণ পাইপ। প্রসঙ্গত, এই আয়রণ পাইপ তমাবিল – ডাউকি জলপথ ধরে মেঘালয়ে পৌঁছে দেওয়া হবে। একই সঙ্গে, আরেকটি কন্টেনারে করে ম্যাগপেট পলিমার্স প্রাইভেট লিমিটেডের ৮.৫ মেট্রিক টন প্রিফোম বিবিরবাজার – শ্রীমন্তপুর সীমান্ত এলাকা ধরে পৌঁছে দেওয়া হবে আসামে।
এভাবে পণ্য চলাচলের ফলে জলপথে পণ্য পরিবহণে একটি নতুন দিগন্ত উন্মোচিত হবে। এর ফলে, কলকাতা বা হলদিয়া থেকে উত্তর-পূর্বের রাজ্যগুলিতে জাহাজে করে সহজেই পণ্য পৌঁছে দেওয়া যাবে। একইভাবে, বাংলাদেশেও জাহাজ বা বার্জ – এর সাহায্যে পণ্য পৌঁছে দেওয়া সম্ভব হবে ভারত – বাংলাদেশ জলপথ ধরে। শ্যামাপ্রসাদ মুখার্জী বন্দরের চেয়ারম্যান শ্রী বিনীত কুমার এ প্রসঙ্গে বলেন, যদিও এই বন্দরটি দেশের একমাত্র নদী বন্দর, বিগত ১৫৩ বছর ধরে দেশের প্রধান প্রধান বন্দরগুলির মধ্যে এই বন্দর গুরুত্বপূর্ণ ভূমিকা নিয়েছে।
PG/SSS/SB
(Visitor Counter : 16
প্রধানমন্ত্রীরদপ্তর
মহাত্মা গান্ধীর পুণ্য তিথিতে তাঁকে শ্রদ্ধা জানালেন প্রধানমন্ত্রী
নয়াদিল্লি, ৩০ জানুয়ারি, ২০১৯
মহাত্মা গান্ধীর পুণ্যতিথিতে তাঁকে শ্রদ্ধা জানালেন প্রধানমন্ত্রী শ্রী নরেন্দ্র মোদী। প্রধানমন্ত্রী বলেছেন, “বাপু-কে তাঁর পুণ্যতিথিতে স্মরণ করি। তাঁর দেখানো পথ এবং আদর্শ মেনে চলতে আমরা আমাদের অঙ্গীকার পুনরায় ব্যক্ত করি”।
CG/BD/SB
(Visitor Counter : 86
স্বাস্থ্যওপরিবারকল্যাণমন্ত্রক
কোভিড-১৯ এর বিষয়ে সর্বশেষ তথ্য
নতুন দিল্লি, ২৪শে জুলাই, ২০২১
দেশজুড়ে টিকাকরণ অভিযানে এ পর্যন্ত ৪২ কোটি ৭৪লক্ষ টিকা দেওয়া হয়েছে।
সারা দেশে এ পর্যন্ত মোট সুস্থ হয়েছেন ৩ কোটি ৫ লক্ষ ৩হাজার ১৬৬ জন।
বর্তমানে কোভিড মুক্ত হওয়ার হার ৯৭.৩৫%।
গত চব্বিশ ঘন্টায় আরোগ্য লাভ করেছেন ৩৫,০৮৭ জন।
এই সময়ে নতুন করে সংক্রমিত হয়েছেন ৩৯,০৯৭ জন।
ভারতে চিকিৎসাধীন সংক্রমিতের সংখ্যা বর্তমানে ৪,০৮,৯৭৭জন ।
মোট সংক্রমিতের মাত্র ১.৩১% এখন চিকিৎসাধীন।
সাপ্তাহিক সংক্রমিতের হার ৫ শতাংশের নিচে রয়েছে, বর্তমানে ২.২২%।
পরপর ৩৩ দিন দৈনিক সংক্রমিতের হার ৩%র কম౼আজ এই হার ২.৪%।
নমুনা পরীক্ষার ক্ষমতা বেড়েছে, মোট নমুনা পরীক্ষা হয়েছে ৪৫কোটি ৪৫ লক্ষ।
CG/CB
(Visitor Counter : 111
প্রধানমন্ত্রীরদপ্তর
মার্কিন রাষ্ট্রপতি বাইডেনের সঙ্গে প্রধানমন্ত্রীর টেলিফোনে কথা
নতুন দিল্লি, ২৬শে এপ্রিল, ২০২১
প্রধানমন্ত্রী নরেন্দ্র মোদী মার্কিন রাষ্ট্রপতি জোসেফ আর বাইডেনের সঙ্গে আজ টেলিফোনে কথা বলেছেন।
উভয় নেতা নিজ নিজ দেশে কোভিড-১৯ পরিস্থিতি নিয়ে পর্যালোচনা করেছেন। এর মধ্যে ভারতে দ্রুত টিকাকরণের উদ্যোগ, গুরুত্বপূর্ণ ওষুধ, চিকিৎসা পরিষেবার সরঞ্জাম সরবরাহ নিশ্চিত করার মাধ্যমে কোভিড-১৯ এর দ্বিতীয় ঢেউ-এর মোকাবিলা করার বিষয় নিয়েও তাঁদের মধ্যে আলোচনা হয়েছে।
রাষ্ট্রপতি বাইডেন ভারতের পাশে থাকার বার্তা দিয়েছেন। ওষুধ, কোভিশিল্ড টিকার কাঁচামাল পাওয়া নিশ্চিত করা, ভেন্টিলেটরের মত বিভিন্ন উপাদানের দ্রুত যোগানের ব্যবস্থা করার মধ্য দিয়ে ভারতের কোভিডের বিরুদ্ধে লড়াইকে সহায়তা করার বিষয়ে তিনি আশ্বাস দিয়েছেন।
প্রধানমন্ত্রী, মার্কিন সরকারের সহায়তার আশ্বাসের জন্য ধন্যবাদ জানিয়েছেন। তিনি আলোচনায় ভ্যাকসিন মৈত্রী এবং কোভ্যাক্স ও কোয়াড টিকা উদ্যোগে শামিল হওয়ার মাধ্যমে পৃথিবী জুড়ে কোভিড-১৯ মহামারী নির্মূল করার বিষয়ে ভারতের অঙ্গীকারের কথা জানিয়েছেন। টিকা, ওষুধ, চিকিৎসার জন্য ব্যবহৃত কাঁচামাল সরবরাহ যাতে বাধাহীন ভাবে হয়, শ্রী মোদী সেই বিষয়টিতে জোর দিয়েছেন।
কোভিড -১৯ মহামারীর বিরুদ্ধে লড়াই-এ টিকা উদ্ভাবন ও সরবরাহে ভারত- মার্কিন অংশীদারীত্বর সম্ভাবনার উপর উভয় নেতা জোর দেন। সংশিষ্ট বিষয়ে নিবিড় সহযোগিতা ও সমন্বয় বজায় রাখার জন্য তাঁরা আধিকারিকদের নির্দেশ দিয়েছেন।
উন্নয়নশীল দেশগুলি যাতে টিকা এবং ওষুধ দ্রুত সস্তা দামে পেতে পারে তার জন্য ‘ ট্রিপস’-এর চুক্তির নিয়মাবলীতে ছাড়ের বিষয় নিয়ে বিশ্ব বাণিজ্য সংস্থায় ভারতের উদ্যোগের প্রসঙ্গটি শ্রী মোদী , মিঃ বাইডেনকে জানিয়েছেন।
ভবিষ্যতে নিজেদের মধ্যে যোগাযোগ রাখার বিষয়ে তাঁরা সহমত পোষণ করেছেন।
SDG/CB/
(
নির্বাচনকমিশন
পশ্চিমবঙ্গ ও উত্তরাখণ্ডে চারটি বিধানসভা কেন্দ্রের উপ-নির্বাচনের নির্ঘন্ট
কলকাতা, ২৫ অক্টোবর, ২০১৯
নির্বাচন কমিশন পশ্চিমবঙ্গের তিনটি এবং উত্তরাখণ্ডের একটি বিধানসভা কেন্দ্রের উপ-নির্বাচনের নির্ঘন্ট ঘোষণা করেছে। পশ্চিমবঙ্গের ৩৪ – কালিয়াগঞ্জ , ৭৭ – করিমগঞ্জ, ২২৪ – খড়্গপুর সদর এবং উত্তরাখণ্ডের ৪৪ – পিথোরাগড় বিধানসভার আসনগুলি শূন্য হওয়ায় এই নির্বাচনের প্রয়োজন দেখা দিয়েছে। কমিশন স্থানীয় উৎসব, ভোটার তালিকা, আবহাওয়ার পরিস্থিতি সহ বিভিন্ন দিক বিবেচনা করে নির্বাচনের দিনক্ষণ ঘোষণা করেছে।
|
|
নির্বাচনী প্রক্রিয়া
|
|
নির্ঘন্ট
|
|
গেজেট বিজ্ঞপ্তি
|
|
৩০শে অক্টোবর 
|
|
মনোনয়নপত্র জমা দেওয়ার শেষ দিন
|
|
৬ই নভেম্বর 
|
|
মনোনয়নপত্র পরীক্ষার দিন
|
|
৭ই নভেম্বর 
|
|
মনোনয়নপত্র প্রত্যাহারের শেষ দিন
|
|
১১ই নভেম্বর 
|
|
ভোটগ্রহণের দিন
|
|
২৫শে নভেম্বর 
|
|
ভোটগণনা
|
|
২৮শে নভেম্বর 
|
|
পুরো নির্বাচনী প্রক্রিয়া সম্পন্ন করার দিন
|
|
৩০শে নভেম্বর 
এই কেন্দ্রগুলির উপ-নির্বাচনের জন্য ১ জানুয়ারি, ২০১৯-এর ভোটার তালিকা বিবেচিত হবে। কমিশন সিদ্ধান্ত নিয়েছে, প্রতিটি বুথে বৈদ্যুতিন ভোটযন্ত্রের সঙ্গে ভিভিপ্যাট মেশিন থাকবে। এই কারণে পর্যাপ্ত বৈদ্যুতিন যন্ত্র এবং ভিভিপ্যাটের ব্যবস্থা করা হচ্ছে। ভোটারদের সনাক্ত করার জন্য আগের মতোই সচিত্র ভোটার পরিচয়পত্র  প্রধান নথি হিসেবে বিবেচিত হবে। তবে, কোন ভোটদাতা যাতে তাঁর অধিকার থেকে বঞ্চিত না হন সেই লক্ষ্যে এপিক ছাড়াও আরও কিছু পরিচয়পত্র এই কাজে ব্যবহার করা যাবে।
এই উপ-নির্বাচনের জন্য কমিশনের ২০১৭-র ২৯শে জুনের আদর্শ আচরণবিধি সম্পর্কিত নির্দেশিকা মেনে সংশ্লিষ্ট জেলাগুলিতে আদর্শ আচরণবিধি কার্যকর হয়েছে। এই আদর্শ আচরণবিধি সব প্রার্থী, রাজনৈতিক দল, সংশ্লিষ্ট রাজ্য সরকার এবং যেসব কেন্দ্রে উপ-নির্বাচন হবে সেইসব কেন্দ্রের জেলাগুলির কেন্দ্রীয় সরকারি প্রকল্পের ক্ষেত্রে প্রযোজ্য হবে।
CG/CB/DM
(Visitor Counter : 117
সড়কপরিবহণওমহাসড়কমন্ত্রক
শ্রী নীতিন গড়করি আসামে দেশের প্রথম মাল্টি-মোডাল লজিস্টিক পার্কের ভিত্তিপ্রস্তর স্থাপন করেছেন
নয়াদিল্লী, ২০ অক্টোবর, ২০২০
কেন্দ্রীয় সড়ক পরিবহণ, মহাসড়ক এবং অতিক্ষুদ্র, ক্ষুদ্র মাঝারি শিল্পোদ্যোগ মন্ত্রী শ্রী নীতিন গড়করি আজ আসামের জোগিঘোপাতে দেশের প্রথম মাল্টি-মোডাল লজিস্টিক পার্কের ভিত্তিপ্রস্তর স্থাপন করেছেন। ৬৯৩.৯৭ কোটি টাকা ব্যয়ে নির্মিত এই পার্কটি সাধারণ মানুষের মধ্যে বিমান, সড়ক, রেল ও নৌপথে সরাসরি সংযোগ স্থাপনের সুবিধা প্রদান করবে। কেন্দ্রীয় সরকারের ভারতমালা পরিযোজনার আওতায় এটি গড়ে তোলা হবে। এদিন ভার্চুয়াল মাধ্যমে ভিত্তিপ্রস্তর অনুষ্ঠানে উপস্থিত ছিলেন আসামের মুখ্যমন্ত্রী শ্রী সর্বানন্দ সোনওয়াল, কেন্দ্রীয় মন্ত্রী ডঃ জীতেন্দ্র সিং, জেনারেল  ডঃ ভি কে সিং এবং রামেশ্বর তেলী। এছাড়াও এদিনের অনুষ্ঠানে রাজ্য মন্ত্রিসভার একাধিক সদস্য, সাংসদ ও বিধায়করা উপস্থিত ছিলেন।
অনুষ্ঠানের ভাষণে কেন্দ্রীয় মন্ত্রী বলেন, তাঁর মন্ত্রক দেশে ৩৫টি মাল্টি মোডাল লজিস্টিক পার্ক উন্নয়নের উদ্যোগ নিয়েছে। এরমধ্যে অনেকগুলি লজিস্টিক পার্কের পরিকল্পনা তৈরি হয়ে গেছে এবং বেশকিছু পার্কের প্রতিবেদন তৈরির কাজ চলছে। তিনি বলেন, প্রত্যেকটি কাজের জন্য একটি কমিটি গঠন করা হবে এবং সেখানে পেশাদার সিইও নিয়োগ করা হবে। তিনি বলেন, জোগিঘোপাতে যে মাল্টি মোডাল লজিস্টিক পার্ক গড়ে তোলা হচ্ছে তা সড়ক, রেল ও বিমান পথকে সংযুক্ত করবে। তিনি বলেন, ব্রহ্মপুত্র সংলগ্ন ৩১৭ একর জমিতে উন্নয়নমূলক কর্মকান্ড হাতে নেওয়া হয়েছে। এই লজিস্টিক পার্ক নির্মাণের প্রথম ধাপটি ২০২৩ সালের মধ্যে শেষ হবে বলে তিনি জানিয়েছেন। কেন্দ্রীয় মন্ত্রী বলেন এই কাজের জন্য ইতিমধ্যেই ২৮০ কোটি টাকা বরাদ্দ করা হয়েছে যারমধ্যে ১৭১ কোটি টাকা ব্যয়ে সড়ক নির্মাণ, ৮৭ কোটি টাকা ব্যয়ে পরিকাঠামো গঠন এবং ২৩ কোটি টাকা ব্যয়ে রেললাইন বসানোর কাজ করা হবে। আগামী মাস থেকেই এই প্রকল্পের কাজ শুরু হয়ে যাবে বলেও তিনি জানান। শ্রী গড়করি বলেন, এই প্রকল্পের মাধ্যমে প্রত্যক্ষ ও পরোক্ষভাবে প্রায় ২০ লক্ষ যুবকের কর্মসংস্থানের সুযোগ হবে।
কেন্দ্রীয় মন্ত্রী আরও জানান, এর আওতায় জোগিঘোপাতে এবং গুয়াহাটির মধ্যে ১৫৪ কিলোমিটার দূরত্বের জন্য একটি ৪ লেনের রাস্তা নির্মিত হবে । এছাড়াও জোগিঘোপার সঙ্গে বিভিন্ন স্থানের সংযোগ স্থাপনের জন্য রেল ও সড়ক নির্মাণের কাজ করা হবে। শ্রী গড়করি জানান, নাগপুরের ওয়ার্ধা ড্রাইপোর্ট অঞ্চলে জেএনপিটি-র সহায়তায় ৩৪৬ একর জমিতে একটি মাল্টি মোডাল লজিস্টিক পার্ক তৈরি করার পরিকল্পনা নেওয়া হয়েছে। এছাড়াও বেঙ্গালুরু, পাঞ্জাব, সুরাট, মুম্বাই, ইন্দৌর, পাটনা, হায়দ্রাবাদ, বিজয়ওয়াড়য় এই ধরণের মাল্টি মোডাল লজিস্টিক পার্ক তৈরির জন্য প্রতিবেদন তৈরি করা হচ্ছে। পাশাপাশি চেন্নাই বিমানবন্দর, পুনে এবং লুধিয়ানাতে মাল্টি মোডাল লজিস্টিক পার্ক উন্নয়নের জন্য পরীক্ষা-নিরীক্ষার কাজ চালানো হচ্ছে। তিনি বলেন আসামে ৮০ হাজার কোটি টাকা ব্যয়ে জাতীয় সড়ক নির্মাণের কাজ খুব শীঘ্রই শুরু হবে। এরমধ্যে ৩ হাজার ৫৪৫ কিলোমিটার রাস্তার কাজ এই বছরের মধ্যেই শেষ করা হবে। আসামে সড়ক নির্মাণের জন্য সাংসদ সদস্য ও বিধায়করা যে প্রস্তাব দিয়েছিলেন তা অনুমোদিত হয়েছে বলেও তিনি জানান।
উত্তর পূর্বাঞ্চল উন্নয়ন মন্ত্রকের স্বাধীন দায়িত্বপ্রাপ্ত প্রতিমন্ত্রী ডঃ জীতেন্দ্র সিং বলেন এই মাল্টি মোডাল লজিস্টিক পার্ক গড়ে ওঠার ফলে ওই অঞ্চলে আর্থিক বিকাশ সম্ভব হবে। শ্রী গড়করি জড়াজীর্ণ সড়কগুলি সংস্কারের জন্য যে উদ্যোগ নিয়েছেন তারজন্য বিশেষ ধন্যবাদ জানান তিনি। এই মাল্টি মোডাল লজিস্টিক পার্কের সাহায্যে বাণিজ্য, শিল্প ও পরিবহণ শিল্পেও বিশেষ সুবিধা মিলবে বলেও কেন্দ্রীয় মন্ত্রী জানান।
CG/ SS/NS
(Visitor Counter : 151
বিদ্যুৎমন্ত্রক
পাওয়ার গ্রিড কর্পোরেশন মর্যাদাপূর্ণ এটিডি পুরস্কারে সম্মানিত
নতুন দিল্লি, ২ সেপ্টেম্বর, ২০২১
ভারত সরকারের বিদ্যুৎ মন্ত্রকের মহারত্ন মর্যাদাপ্রাপ্ত রাষ্ট্রায়ত্ত্ব সংস্থা পাওয়ারগ্রিড কর্পোরেশন অফ ইন্ডিয়া লিমিটেড  মর্যাদাপূর্ণ ‘অ্যাসোসিয়েশন অফ ট্যালেন্ট ডেভেলপমেন্ট ২০২১ সেরা পুরস্কারে’ সম্মানিত হয়েছে। রাষ্ট্রায়ত্ত্ব এই সংস্থাটি বিশ্বের ৭১টি সংস্থার মধ্যে অষ্টম স্থান অর্জন করেছে। এর ফলে, ভারতের প্রথম রাষ্ট্রায়ত্ত্ব সংস্থা হিসেবে পাওয়ারগ্রিড মর্যাদাপূর্ণ এটিডি পুরস্কারে ভূষিত হয়েছেন। প্রথম যে ২০টি সংস্থা এটিডি তালিকায় এসেছে তারমধ্যে পাওয়ারগ্রিড ভারতের দ্বিতীয় সংস্থা।
অ্যাসোসিয়েশন ফর ট্যালেন্ট ডেভেলপমেন্ট  বিশ্বের বৃহত্তম সংগঠন, যারা প্রতিষ্ঠান ভিত্তিক মেধার বিকাশের সঙ্গে যুক্ত। মেধার বিকাশের সঙ্গে যুক্ত শিল্প সংস্থাগুলির কাছে এটিডি পুরস্কার অত্যন্ত মর্যাদাপূর্ণ বলে বিবেচিত হয়। মেধার বিকাশের মাধ্যমে শিল্প কেন্দ্রিক সাফল্য তুলে ধরার ক্ষেত্রে বিশ্বের সেরা প্রতিষ্ঠানগুলিকে এই পুরস্কার দিয়ে সম্মানিত করা হয়।
পাওয়ারগ্রিড সংস্থা মেধার বিকাশের ক্ষেত্রে নিরন্তর প্রয়াস গ্রহণের স্বীকৃতি স্বরূপ আন্তর্জাতিক স্তরে এই পুরস্কার পেয়েছে। সংস্থার একাডেমি অফ লিডারশিপ মেধা উন্নয়নের সঙ্গে যুক্ত একটি প্রতিষ্ঠান। সর্বাধুনিক এই প্রতিষ্ঠানটি দেশে ও বিদেশে ম্যানেজমেন্ট ও টেকনলোজি সম্পর্কিত শিক্ষণের সঙ্গে যুক্ত। পাওয়ারগ্রিড সংস্থার এই প্রতিষ্ঠানটি কর্মচারীদের দক্ষতা, কর্মক্ষেত্রে উৎপাদনশীলতা এবং কর্মসংস্কৃতির প্রসারে প্রশিক্ষণ দিয়ে থাকে।
CG/BD/AS/
(Visitor Counter : 105
নির্বাচনকমিশন
নির্বাচন কমিশন জনসভা ও পথসভার ওপর নিষেধাজ্ঞার সময়সীমা ২২ জানুয়ারি পর্যন্ত বৃদ্ধি করেছে
নয়াদিল্লী, ১৫ জানুয়ারি, ২০২২
ভারতের নির্বাচন কমিশন স্বাস্থ্য ও পরিবার কল্যাণ মন্ত্রকের আধিকারিকদের সঙ্গে আজ একটি বৈঠক করেছে। এরপর কমিশন গোয়া, মণিপুর, পাঞ্জাব, উত্তরাখন্ড ও উত্তরপ্রদেশ- অর্থাৎ যে রাজ্যগুলিতে বিধানসভা নির্বাচন অনুষ্ঠিত হবে সেই রাজ্যগুলির মুখ্যসচিব, স্বাস্থ্য সচিব ও মুখ্য নির্বাচনী আধিকারিকের সঙ্গে বৈঠক করেছে। বৈঠকে মুখ্য নির্বাচন কমিশনার শ্রী সুশীল চন্দ্র, অন্য দুই নির্বাচন কমিশনার শ্রী রাজীব কুমার এবং শ্রী অনুপ চন্দ্র পান্ডে ও উপনির্বাচন কমিশনাররা একযোগে অংশ নেন। এই ৫টি রাজ্যে কোভিড পরিস্থিতি নিয়ে বৈঠকে সার্বিকভাবে আলোচনা হয়েছে। সংশ্লিষ্ট রাজ্যগুলিতে টিকার প্রথম, দ্বিতীয় ও বুস্টার ডোজ দেওয়ার পন্থা পদ্ধতি নিয়ে আলোচনা হয়। কমিশন মহামারীর সময়কালে বহু মানুষের এক জায়গায় জড়ো হওয়ার বিষয়ে নিয়ন্ত্রণ নিয়ে আলোচনা করেছে। পরিস্থিতি বিবেচনা করে কমিশন সিদ্ধান্ত নিয়েছে :
১) আগামী ২২ শে জানুয়ারি পর্যন্ত কোনো পথসভা, পদযাত্রা, সাইকেল, বাইক বা যানবাহন নিয়ে মিছিল করা যাবেনা। কমিশন পরবর্তীতে পরিস্থিতি বিবেচনা করে এ বিষয়ে সময়োপযোগী সিদ্ধান্ত নেবে।
২) রাজনৈতিক দলগুলির প্রার্থীরা নির্বাচন সংক্রান্ত কোনো মিছিল ২২শে জানুয়ারি পর্যন্ত করতে পারবেন না।
৩) তবে রাজনৈতিক দলগুলি যদি চায় তাহলে ঘেরা জায়গায় মিটিং করা যাবে। সেক্ষেত্রে কমিশন কিছু ছাড় দিয়েছে। নতুন নিয়ম অনুযায়ী এই ধরণের মিটিং-এ সর্বোচ্চ ৩০০ জন অথবা যেখানে মিটিং হবে সেখানে ৫০ শতাংশ আসনে মানুষ বসতে পারবেন। আর কেউ সেই মিটিং-এ ঢুকতে পারবেন না।
৪) রাজনৈতিক দলগুলিকে কোভিড আচরণবিধি ও আদর্শ নির্বাচনী আচরণবিধি যথাযথভাবে মেনে চলতে হবে।
৫) ৮ জানুয়ারি নির্বাচনী আচরণবিধি সংক্রান্ত সংশোধিত নীতি-নির্দেশিকা অনুযায়ী যেসব বিধি-নিষেধ আরোপিত হয়েছে সেগুলি যথাযথভাবে মেনে চলতে হবে।
এই নির্দেশগুলি যথাযথভাবে মেনে চলা হচ্ছে কিনা সেটি সংশ্লিষ্ট রাজ্য/জেলা কর্তৃপক্ষকে দেখার জন্য নির্দেশ দেওয়া হয়েছে।
CG/CB/NS
(Visitor Counter : 120
আবাসনএবংশহরাঞ্চলেরদারিদ্র্যদূরীকরণমন্ত্রক
পিএম স্বনিধি প্রকল্পের আওতায় রাস্তার খাবার বিক্রেতাদের অনলাইন ব্যবস্থাপনায় নিয়ে আসতে আবাসন ও নগর বিষয়ক মন্ত্রক জোমাটোর সঙ্গে সমঝোতা পত্র স্বাক্ষর করেছে
নয়াদিল্লি, ০৪ ফেব্রুয়ারি, ২০২১
প্রধানমন্ত্রী ফুটপাতের হকারদের জন্য আত্মনির্ভর নিধি  প্রকল্পের অঙ্গ হিসাবে আবাসন ও নগর বিষয়ক মন্ত্রক রাস্তার খাবার বিক্রেতাদের অনলাইন ব্যবস্থাপনার আওতায় নিয়ে আসতে ভারতের অন্যতম খাবারের অর্ডার গ্রহণ ও সরবরাহকারী সংস্থা জোমাটোর সঙ্গে সমঝোতাপত্র স্বাক্ষর করেছে। এর ফলে, হাজার হাজার গ্রাহক রাস্তার খাবার বিক্রেতাদের কাছ থেকে অনলাইনে খাবার অর্ডার ও সংগ্রহ করতে পারবেন। পাশাপাশি, বিক্রেতাদের ব্যবসার পরিধিরও বিস্তার ঘটবে। এদিন আবাসন ও নগর বিষয়ক মন্ত্রক ‘পিএম স্বনিধি সে সমৃদ্ধি’ কর্মসূচির জন্য মোবাইল অ্যাপ্লিকেশনও চালু করেছে। মূলত, পিএম স্বনিধি প্রকল্পের আওতাভুক্ত সুবিধাভোগী এবং তাঁদের পরিবারের আর্থ-সামাজিক বিকাশের লক্ষ্যেই এই উদ্যোগ নেওয়া হয়েছে। এদিন এই মন্ত্রকের যুগ্মসচিব শ্রী সঞ্জয় কুমার এবং জোমাটোর মুখ্য কার্যনির্বাহী আধিকারিক শ্রী মোহিত সার্দানার উপস্থিতিতে এই চুক্তি স্বাক্ষর হয়।
কোভিড-১৯ মহামারী পরিস্থিতিতে গ্রাহকদের কাছে রাস্তার খাবার বিক্রেতাদের সামগ্রী পৌঁছে দিতেই এই উদ্যোগ নেওয়া হয়েছে । এই পদক্ষেপ গ্রহণের ফলে রাস্তার হকারদের ব্যবসায়িক পরিধির বৃদ্ধি ঘটবে, পাশাপাশি আর্থিকভাবেও লাভবান হবেন। উল্লেখ্য, গত বছর ৫ই অক্টোবর মন্ত্রক সুইগির সঙ্গে এই ধরনের চুক্তি স্বসাক্ষর করেছিল।
এই চুক্তির আওতায় মূলত ভোপাল, লুধিয়ানা, নাগপুর, পাটনা, রাইপুর, ভদোদরা – এই ৬টি শহরে ৩০০ জন রাস্তার খাবার বিক্রেতার কাছ থেকে এই পরিষেবা মিলবে। প্রাথমিকভাবে চালু এই প্রকল্পে সাফল্য এলে ভবিষ্যতে দেশ জুড়ে এই পরিষেবা চালু করা হবে। ১২৫টি শহরে পিএম স্বনিধি প্রকল্পের আওতাধীন সুবিধাভোগী এবং তাঁদের পরিবারের আর্থ-সামাজিক বিষয়ে তথ্য সংগ্রহের জন্য ‘পিএম স্বনিধি সে সমৃদ্ধি’ কর্মসূচির সূচনা করা হয়েছে।
৪ঠা ফেব্রুয়ারি পর্যন্ত পিএম স্বনিধি প্রকল্পের আওতায় ৩৬.৪০ লক্ষ ঋণের আবেদন জমা পড়েছে। এর মধ্যে ১৮.৮০ লক্ষ ঋণের আবেদন অনুমোদিত হয়েছে এবং ১৪.০৪ লক্ষ আবেদনকারীকে ঋণ প্রদান করা হয়েছে।